“ทองคำ” เปิดเช้าปรับลง 350 บ. รูปพรรณขาย 31,700 บ.
ราคาทองคำในประเทศเช้าวันนี้ ปรับตัวลดลง 350 บาท หลังได้รับแรงกดดันจากสกุลเงินดอลลาร์แข็งค่า และการปรับตัวขึ้นของอัตราผลตอบแทนพันธบัตรรัฐบาลสหรัฐ ทำให้ราคาทองรูปพรรณขายออก 31,700 บาท
ราคาทองคำในประเทศเช้าวันนี้ ปรับตัวลดลง 350 บาท หลังได้รับแรงกดดันจากสกุลเงินดอลลาร์แข็งค่า และการปรับตัวขึ้นของอัตราผลตอบแทนพันธบัตรรัฐบาลสหรัฐ ทำให้ราคาทองรูปพรรณขายออก 31,700 บาท
20 เม.ย. 2565

ผู้สื่อข่าวรายงานว่า ราคาทองคำในประเทศวันนี้ (20 เม.ย.2565) เปิดตลาดการซื้อขายวันแรกคงทีจากราคาปิดตลาดเมื่อศุกร์ที่ผ่านมา (20 เม.ย.2565) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09.23 น.ทองคำแท่ง 96.5% ประกาศราคาครั้งที่ 1 รับซื้อเข้าบาททองคำละ 31,100 บาท ขายออกบาททองคำละ 31,200 บาท
ทองรูปพรรณ 96.5% รับซื้อเข้าบาททองคำละ 30,547.40 บาท ขายออกบาททองคำละ 31,700 บาท
ด้านบริษัท ฮั่วเซ่งเฮง โกลด์ ฟิวเจอร์ส จำกัด วิเคราะห์ว่า ราคาทองคำ Spot เมื่อคืนที่ผ่านมาปรับตัวลงแรง เป็นเพราะได้รับแรงกดดันจากการแข็งค่าของสกุลเงินดอลลาร์ และการปรับตัวขึ้นของอัตราผลตอบแทนพันธบัตรรัฐบาลสหรัฐ โดยอัตราผลตอบแทนพันธบัตรรัฐบาลสหรัฐอายุ 10 ปี ปรับตัวขึ้นแตะระดับ 2.97% จากการคาดการณ์ว่า ธนาคารกลางสหรัฐฯ หรือ เฟด จะเร่งปรับขึ้นอัตราดอกเบี้ย อย่างไรก็ตาม ประธานเฟดสาขาแอตแลนตา และประธานเฟดสาขาชิคาโก สนับสนุนให้เฟดปรับขึ้นอัตราดอกเบี้ยอย่างค่อยเป็นค่อยไป เพราะอาจส่งผลกระทบต่อการฟื้นตัวของเศรษฐกิจสหรัฐฯ
โดยแนวโน้มราคาทองคำคาดปรับตัวลง โดยราคาทองคำมีแนวรับ 1,930 ดอลลาร์ และแนวรับถัดไปที่ 1,920 ดอลลาร์ ขณะที่มีแนวต้าน 1,960 ดอลลาร์ และ 1,970 ดอลลาร์